**И Н Ф О Р М А Ц И Ј А**

**о стању у култури и активностима на унапређењу рада у области културе на подручју Града Бијељина**

|  |  |
| --- | --- |
|  | Информација о стању у култури и активностима на унапређењу рада у области културе на подручју Града Бијељина урађена је у складу са Програмом рада Скупштине Града за 2023. годину.  Циљ Информације је да прикаже тренутно стање у области културе, активности установа и удружења грађана који дјелују у овој области, те планове за наредни период.  Информација садржи поглавља у којима је обрађено организовање и рад установа, удружења, финансирање, културне манифестације, сарадња, као и закључна разматрања, те приједлог мјера.  Информацију разматра Градоначелник и Скупштина Града Бијељина . |

С А Д Р Ж А Ј :

1. Увод
2. Организованост и рад установа културе
3. Финансирање удружења из области културе
4. Културне манифестације
5. Сарадња
6. Закључна разматрања
7. Приједлози мјера
8. **Увод**

На подручју Града Бијељина његовањем културе и унапређењем ове области поред Градске управе баве се званичне институције културе, чији је оснивач локална заједница или Влада Републике Српске, удружења грађана чији су програми везани за област културе, групе и појединци овог подручја, као и гостујући умјетници.

Културне манифестације, које се реализују на овом подручју, могу се подијелити на устаљене и повремене, а програми на оне које стварају домаће институције и програми уговорени са трећим лицима, правним и физичким.

Финансирање институција културе, друштава и организација, те културних садржаја врши се из буџета Града, из средстава институција културе и мањим дијелом из средстава Министарства просвјете и културе РС.

1. **Организованост и рад установа културе**

Установе културе на подручју Града су: ЈУ Центар за културу „Семберија“, ЈУ„Музеј Семберије“, ЈУ Народна библиотека „Филип Вишњић“, ЈУ СКУД „Семберија“ и ЈУ Градско позориште „Семберија“.

**Т-1 ИНСТИТУЦИЈЕ КУЛТУРЕ НА ПОДРУЧЈУ ГРАДА БИЈЕЉИНА**

|  |  |  |  |  |  |  |
| --- | --- | --- | --- | --- | --- | --- |
| **Р.**  **бр.** | **Установа** | **Оснивач** | **Простор** | **Број**  **зап.** | **Финансирање** | **Буџет за 2023. годину** |
| 1. | ЈУ Центар за културу „Семберија“ | СГ | Центар за културу | 38 | буџет Града и властити приходи | 1.315.495 КМ |
| 2. | ЈУ „Музеј Семберије" | СГ | властити | 11 | буџет Града и властити приход | 532.900 КМ |
| 3. | ЈУ Народна библиотека  "Филип Вишњић" | Влада РС | властити | 21 | буџет Владе РС ,буџет Града и властити приходи | 208 500 КМ |
| 5. | ЈУ СКУД  „Семберија“ | СГ | Центар за културу | 6 | буџет Града и властити приходи | 304.234,20 КМ |
| 6. | ЈУ Градско позориште „Семберија“ | СГ | Центар за културу | 12 | буџет Града и властити приходи | 434.300 КМ. |

**Табела 1**

У Табели 1. приказани су подаци везани за простор, број запослених и финансирање институција културе, из којих се може видјети у каквим условима и са којим људским ресурсима дјелују поменуте институције.

Финансирање институција културе се врши на основу утврђених ставки у Одлуци о буџету за сваку буџетску годину, путем Трезора Града.

1. **Финансирање удружења из области културе**

У 2023. години настављено је са праксом финансирања пројеката удружења из области културе преко Јавног позива за финансирање пројеката удружења грађана.

Такође, утврђене су и ставке за финансирање удружења из области културе која имају статус од општег интереса за Град Бијељина.

Из области културе, статус организације од општег интереса за Град Бијељина имају: СПКД „Просвјета“, БЗК „Препород“ и СПД „Србадија“.

У табели 2 је приказан износ средстава која су одобрена наведеним удружењима за ову годину, а која им се уплаћују мјесечним траншама.

**Т-2 УДРУЖЕЊА СА СТАТУСОМ ОРГАНИЗАЦИЈЕ ОД ОПШТЕГ ИНТЕРЕСА ИЗ ОБЛАСТИ КУЛТУРЕ У 2023. ГОДИНИ**

|  |  |  |
| --- | --- | --- |
| ***Р.бр*** | ***Назив друштва*** | ***Одобрена средства*** |
| 1. | СПКД „Просвјета“ | **36.000, 00 КМ** |
| 2. | БЗК „Препород“ | **16.500,00 КМ** |
| 3. | СПД „Србадија“ | **14.500,00 КМ** |

**Табела 2**

Јавним позивом за финансирање пројеката удружења грађана су позвана да доставе пројекте и аплицирају за финансирање/суфинансирање пројеката у максималном износу до 7.000 КМ. На јавни позив се пријавио већи број друштава и организација из области културе, док мањи дио њих није благовремено доставио или није уопште кандидовао пројекат, што значи да нису остварили право на средства из буџета. Такође, један дио кандидованих пројеката није испунио услове Јавног конкурса, те нису остварили право на финансирање/суфинансирање.

У табели 3, наведена су друштва и организације, назив кандидованог пројекта и износ средстава, који су испунили услове Јавног конкурса и који су одобрени од стране Комисије за финансирање/суфинансирање.

**Т-3 ДРУШТВА И ОРГАНИЗАЦИЈЕ ЧИЈИ СУ СЕ ПРОЈЕКТИ ФИНАНСИРАЛИ У 2023. ГОДИНИ**

|  |  |  |  |
| --- | --- | --- | --- |
| ***Р.бр*** | ***Назив друштва*** | ***Назив пројекта*** | ***Одобрена средства*** |
| 1. | СПД „Србадија“ | XXII хорски фестивал "Мајске музичке свечаности" | 7.000,00 КМ |
| 2. | СПКД "Просвјета" - ГО Бијељина | Јубиларни 30. "Вишњићеви дани" у Бијељини 2023. године | 7.000,00 КМ |
| 3. | УГ "Музички умјетници Семберије" | VII Интернационални фестивал музике "Примавера" | 6.709,90 КМ |
| 4. | УГ "Артист" | Међународни фестивал "Дани хармонике" | 4.400,00 КМ |
| 5. | Сликарска радионица "Сфумато" | Млади уметници Бијељине 2023 | 3.500,00 КМ |
| 6. | Удружење жена "Бели анђео" | Оживимо и очувајмо традицију и обичаје семберског сијела | 3.500,00 КМ |
| 7. | КУД "Плетеница" | Фестивал дјечијег и омладинског фолклора "Плетеница" такмичарког карактера | 3.300,00 КМ |
| 8. | Удружење гуслара и епских пјесника "Миленко Ђукић - Чико" | 5. Сабор изворног српског завичајног пјевања | 3.000,00 КМ |
| 9. | СПКД "Просвјета" - ГО Бијељина | Финале републичког такмичења квиза "Ћирилице, чедо моје" и свечано проглашење побједника | 3.000,00 КМ |
| 10. | УПМРС "Мусика арто" | Вечери камерне музике | 2.850,00 КМ |
| 11. | Удружење "Дјечији хор" | Музичка бајка | 2.800,00 КМ |
| 12. | Удружење "Одеум" | Етно фестивал | 2.800,00 КМ |
| 13. | КУД "Дворови" | Међународна смотра фолклора - Дворови 2023 | 2.500,00 КМ |
| 14. | Удружење књижевника Републике Српске - подружница Бијељина | Бијељински књижевни сусрети 2023 | 2.500,00 КМ |
| 15. | СКУД "Јања - Ново насеље" Јања | Тканица од злата, игре и заната | 2.200,00 КМ |
| 16. | Удружење ликовних умјетника "Свети Лука" Бијељина | Ликовни умјетници своме граду | 2.000,00 КМ |
| 17. | Удружење афористичара "1. април" | 20. међународни фестивал хумора и сатире - Бијељина 2023. | 1.970,00 КМ |
| 18. | Плесни клуб "Студио Олена" | "Bijeljina dance now" 2023. | 1.500,00 КМ |
| 19. | Црквени хор "Свети Ђорђе" | Песмом без граница | 1.200,00 КМ |

**Табела 3**

Сва наведена друштва и организације којима су дозначена средства, имала су тј. имају обавезу да након завршене манифестације доставе извјештаје о утрошку истих.

Поред намјенски планираних средстава која се додјељују за пројекте, један број активних удружења се обраћа и захтјевом за додатна средства, која се најчешће односе на организацију традиционалних културних манифестација, ванредне трошкове набавке опреме или путовања у окружењу и иностранству гдје представљају Бијељину, издавачку дјелатност од интереса за Бијељину и слично што им се одобрава, у складу са буџетским могућностима.

1. **Културне манифестације**

Културни садржаји који се реализују на подручју нашег града, углавном су сталног карактера и вишедневни су, али је значајан и број једнократних садржаја (вечери поезије, књижевне вечери, промоције, изложбе, концерти, позоришне представе и сл.), које такође реализују институције или удружења из области културе, са учесницима из Бијељине или из других мјеста, уз подршку Града.

У Табели 4 су наведене традиционалне културне манифестације које су организоване у 2023. години, а које су, углавном, вишедневне.

**Т-4 КУЛТУРНЕ МАНИФЕСТАЦИЈЕ СТАЛНОГ КАРАКТЕРА У 2023. ГОДИНИ**

|  |  |  |  |  |  |
| --- | --- | --- | --- | --- | --- |
| ***Р.бр.*** | ***Манифестација*** | ***Термин***  ***одржавања*** | ***Трајање*** | ***Реализатор*** | ***Напомена*** |
| 1. | „Дани комедије“ | Од **27. до 31. марта**. Одиграно је пет представа; | вишедневна | Центар за културу | суфинансира Град |
| 2. | „Мајске музичке  свечаности“ | Одржане од **11. до 14. маја.**  Хорски фестивал; | вишедневна | СПД „Србадија“ | суфинансира Град |
| 3. | „Љетње вечери“ Јања | Одржане **од 3. до 8. августа.** Низ културних догађаја; | вишедневна | БЗК „Препород“ БКУД "Мула-Алија Садиковић" | суфинансира Град |
| 4. | „Пантелински дани“ | Нису одржани због временских неприлика. | / | / | / |
| 5. | Обиљежавање Дана Града | Организовано **24. септембра**. Свечана сједница уз културно-умјетнички програм; | једнодневна | Скупштина Града | финансира Град |
| 6. | "Вишњићеви дани" | Организовани од **3. до 8. новембра**.  Низ културних догађаја; | вишедневна | СПКД „Просвјета“ и институције културе | финансира Град |

**Табела 4**

У реализацији културних садржаја све више простора се даје домаћим учесницима и извођачима, чиме се исти промовишу и афирмишу у својој средини, а самим тим се и трошкови организације смањују.

Број манифестација културе, који је наведен у табели, није занемарљив, јер у оквиру једне манифестације буде реализован одређени број активности које би и појединачно могле бити манифестације за себе. На основу наведеног се може закључити да се културна дешавања које организују институције и удружења надопуњују и чине један континуиран процес у сфери културе.

1. **Сарадња**

Сарадња у овом случају се огледа у два аспекта. Прије свега, подразумијева се сарадња институција и удружења са ресорним службама Града, а затим и ниво сарадње између самих субјеката из области културе, када је ријеч о организацији културних манифестација или одлазак на заједничке наступе код нас и у иностранству. Ресорне службе задужене за установе, чији је Град оснивач, задовољне су сарадњом и односом истих, а ажурност и благовременост приликом достављања тражених података, докумената или извјештаја, на завидном је нивоу.

Однос удружења и друштава према ресорној служби је нешто другачији. Један број истих је веома одговоран, ажуран и благовремен у достављању повратних информација, док мањи број њих нередовно доставља извјештаје, планове, па чак не одговара на упућену коресподенцију, за шта су предвиђене санкције.

1. **Закључна разматрања**

* Институције културе протеклих година организују све већи број културних манифестација интересантних за грађане, што резултира већом посјећености;
* Извјештавање о раду и финансијском пословању од стране корисника буџетских средстава из области културе покушава се подићи на виши ниво;
* Наведене манифестације у овој Информацији, као и многе друге, представљају позитивне примјере, те је улагање средстава из буџета Града као подршка унапређењу културе оправдано;
* Пројекти удружења грађана који су у 2023. години финансирани/суфинансирани од стране Града допринијели су повећању разноврсности културних манифестација у Граду;

1. **Приједлози мјера**

* Наставити финансирање одржавања традиционалних манифестација и културних догађаја и самим тим омогућити публици бесплатан приступ културним садржајима;
* Наставити са праћењем реализације културних манифестација, анализирати посјећеност и тражити уредно извјештавање о утрошку средстава;
* Анимирати удружења која се баве организацијом и реализацијом културних садржаја, да планирају јачање капацитета за писање пројеката, путем којих ће прибављати средства;
* Анимирати удружења грађана да се активније укључују у организацију културних садржаја и да осмишљају нове пројекте;

п.о. ГРАДОНАЧЕЛНИКА ГРАДОНАЧЕЛНИК

Љубиша Станишић Љубиша Петровић